IDEAS

**PARA UNHA HOMILÍA CON NENOS**

3 MARZO 2024

**O Mestre Xesús ensíname o oficio de árbitro**

1. **VER: O oficio de árbitro**

- **Continuamos a Coresma achegándonos** a Xesús, o Bo Mestre, o fillo do carpinteiro que nos ensina a VIVIR. Da man de Fano seguimos unha dinámica de **“oficios”,** tratándoos de aprender e tamén de practicar para ser bos cristiáns. Tras os oficio de mensaxeiro e de montañeiro, Xesús exerce agora o **oficio de “árbitro”.** Que fai un árbitro? Nas competicións deportivas coida a aplicación do regulamento e sanciona as infraccións, sacando “tarxeta vermella”. Ás veces as súas decisións son moi cuestionadas.

***Que é un árbitro?***

***Que se lle pide?***

2.**XULGAR: Xesús ensínanos o oficio de árbitro**

- No 3º domingo de Coresma, Xesús Árbitro entra no templo e bota fóra os vendedores de animais e aos que cambiaban diñeiro dicíndolles: *«Quitade isto de aquí:* ***non convertades nun mercado a casa de meu Pai»****.*

**QUE NOS QUERE DICIR XESÚS?**

- Xesús ten claro que o templo é a Casa de Deus. A el imos atoparnos con Deus, a rezar, a escoitalo, a cambiar a nosa vida, a participar nas celebracións.

- Pero Xesús, ao entrar no templo, descobre que os que están nel non cumpren ese regulamento, converteron o templo nun mercado e a oración faise de calquera modo. Por iso, Xesús-Árbitro sácalles **“tarxeta vermella”** e bótaos a todos á rúa.

- **Como aprendices de Xesús-Árbitro, temos que descubrir varias cousas:**  
Ter claro que a parroquia, **e o templo máis,** **é a Casa de Deus.** Non é un supermercado onde negociamos con Deus comprando o seu perdón. Á nosa nai non lle compramos o perdón dándolle dous euros senón pedíndolle perdón. Pensa se te preparas para ir o domingo ao templo, como te comportas dentro, se gardas silencio ou charlas, se tratas de comunicarte con Xesús ou te aburres mentres “din misa”…  
Ter claro tamén que o **templo do noso espírito** estea tamén limpo de toda corrupción: de pecado, de envexas, de mal xenio, de poñer malas caras, de malas contestacións… Baléirate de todo o que hai de lixo no teu corazón.

- **Como aprendices de Xesús-Árbitro, temos que “practicar” o que sabemos,** porque El tamén espera que nós sexamos “árbitros”: axudar a outros a vivir o regulamento da casa de Dios, o que se debe facer e non, e ser os primeiros en ser respectuosos, gardar silencio… E se fai falta saquemos “tarxeta vermella” con agarimo e humildade aos que non nos deixen orar ou convertan a casa de Dios en mercado ou un teatro que só busca nosa vangloria ou un espectáculo que non agrada a Deus.

***A que te está chamando***

***o oficio de árbitro nesta Coresma?***

**3.ACTUAR: Comeza o oficio de árbitro**

- Continúa aprendendo este oficio de ser árbitro que respecta e fai respectar a Casa de Deus para desfrutar mellor do encontro con Deus. Mira que cousas baleirar do tu corazón.

***Que vas facer esta semana?***

**LECTURAS**

**ÉXODO (breve) 20, 1-3. 7-8. 12-17: *A Lei deuse por medio de Moisés.***

Naqueles días, o Señor pronunciou estas palabras: «Eu son o Señor, o teu Deus, que te saquei da terra de Exipto, da casa de escravitude.

Non terás outros deuses fronte a min.

Non pronunciarás o nome do Señor, o teu Deus, en falso.

Porque non deixará o Señor impune a quen pronuncie o seu nome en falso.

Lembra o día do sábado para santificalo.

Honra a teu pai e á túa nai, para que se prolonguen os teus días na terra, que o Señor, teu Deus, vai darche.

Non matarás. Non cometerás adulterio.

Non roubarás. Non darás falso testemuño contra o teu próximo.

Non cobizarás os bens do teu próximo.

Non cobizarás a muller do teu próximo, nin o seu escravo, nin a súa escrava, nin o seu boi, nin o seu asno, nin nada que sexa do teu próximo.

Palabra do Señor.

**SALMO 18: R/.- *Señor, ti tes palabras de vida eterna.***

**1ª CORINTIOS 1, 22-25: *Predicamos a Cristo crucificado, escándalo para os homes; pero para os chamados é sabedoría de Deus.***

**XOÁN 2, 13-25: *Destruíde este templo, e en tres días levantareino.***

|  |
| --- |
| **Narrador:** Achegábase a Pascua dos xudeus e Xesús subiu a Xerusalén. E atopou no templo os vendedores de bois, ovellas e pombas, e os cambiadores sentados; e, facendo un azoute de cordeis, botounos a todos do templo, ovellas e bois; e aos cambiadores esparexeulles as moedas e envorcoulles as mesas; e aos que vendían pombas díxolles:  **Xesús:** *-«Quitade isto de aquí:* ***non convertades nun mercado a casa do meu Pai».***  **Narrador:** Os seus discípulos acordáronse do que está escrito: «O celo da túa casa devórame». Entón interviñeron os xudeus e preguntáronlle:  **Xudeus:** *-«Que signos nos mostras para obrar así?».*  **Narrador:** Xesús contestou:  **Xesús:** *-«Destruíde este templo, e en tres días levantareino».*  **Narrador:** Os xudeus replicaron:  **Xudeus:** *-«Corenta e seis anos custou construír este templo, e ti valo levantar en tres días?»*  **Narrador:** Pero el falaba do templo do seu corpo. E cando resucitou de entre os mortos, os discípulos acordáronse de que o tiña dito, e creron á Escritura e á palabra que Xesús dixera. Mentres estaba en Xerusalén polas festas de Pascua, moitos creron no seu nome, vendo os signos que facía; pero Xesús non se confiaba a eles, porque os coñecía a todos e non necesitaba o testemuño de ninguén sobre un home, porque el sabía o que hai dentro de cada home.  **Palabra do Señor.**  ***(Narrador – Xesús – Xudeus)*** |